Kartušš (egüptoloogia)
Kartušš on Vana-Egiptuse raidreljeefidel ja -kirjadel ning käsikirjades esinev horisontaalsuunas pikendatud ümarnurkne raam. Kartušši kirjutati tavaliselt tähtsa inimese nimi. Kui raami all on ka joon, tähendab see, et kartuši sees on vaarao nimi. Kartušši peeti hea õnne sümboliks ja kurjuse peletajaks, mistõttu kanti neid ka ülikute hauakambritesse hauapanusteks tehtud amulettidele. Kartuši eelkäijaks oli serekh. Kartušši oli kirjutatud valitseja nimi koos liitega "Ra poeg".